text: নিউমোনিয়া () ফুসফুসের প্রদাহজনিত একটি রোগের নাম।ইহা হল ফুসফুসের প্যারেনকাইমার প্রদাহ বিশেষ। সাধারণত ভাইরাস, ব্যাকটেরিয়া, ছত্রাক সংক্রমণের কারণে নিউমোনিয়া হয়। নিউমোনিয়া মৃদু বা হালকা থেকে জীবন হানিকরও হতে পারে। নিউমোনিয়া থেকে ফ্লু হবারও সম্ভাবনা থাকে। নিউমোনিয়া সাধারণত বয়স্ক ব্যক্তিদের, যারা দীর্ঘদিন রোগে ভুগছেন অথবা যাদের রোগ প্রতিরোধ ক্ষমতা দুর্বল বা কম তাদের মধ্যে বেশি দেখা যায়। তবে তরুণ, অল্প বয়স্ক, স্বাস্থ্যবান লোকদেরও নিউমোনিয়া হতে পারে। ফুসফুসে স্ট্রেপটোকক্কাস জাতীয় ব্যাকটেরিয়া কিংবা শ্বাসযন্ত্রের সিনসিশিয়াল ভাইরাস (আরএসভি) সংক্রমণ ঘটালে ফুসফুস ফুলে ওঠে, ভরে ওঠে পুঁজে বা তরল পদার্থে, যা অক্সিজেন গ্রহণ করে নিঃশ্বাস নেওয়ার ক্ষমতা কমিয়ে দেয়। তখন  ফুসফুসে প্রদাহ হয়। ।।
  
  উপসর্গসমূহ 
  
  নিউমোনিয়ার উপসর্গ গুলো বিভিন্ন হয়ে থাকে। এটা নির্ভর করে শারীরিক অবস্থা এবং কি ধরনের জীবাণুর সংক্রমণ হয়েছে তার উপর।
  নিউমোনিয়ার লক্ষণ সমূহ নিম্নরূপ:
  
   জ্বর
   কাশি
   শ্বাসকষ্ট
   কাপুনি
   ঘাম হওয়া
   বুকে ব্যাথা যা শ্বাস-প্রশ্বাসের সাথে উঠা নামা করে
   মাথা ব্যথা
   মাংসপেশীতে ব্যাথা
   ক্লান্তি অনুভব করা
  
  প্রাদুর্ভাব
  প্রতি বছর প্রায় ৯ লক্ষ ২০ হাজার শিশু এবং বাচ্চা নিউমোনিয়ায়  মারা যায় । প্রধানত দক্ষিণ এশিয়া এবং সাহারা মরুভূমির দক্ষিণে অবস্থিত আফ্রিকা মহাদেশে নিউমোনিয়ার প্রাদুর্ভাব বেশি।।
  
  কারণ 
  
   ব্যাকটেরিয়া->নিউমোক্কাস,স্ট্যাফাইলোক্কাস ইত্যাদি। 
   আদ্যপ্রানী-> এন্টামিবা হিস্টোলাইটিকা
   ছত্রাক: মূলত যাদের রোগ প্রতিরোধ ক্ষমতা কম তাদের ছত্রাক দিয়ে হয়।
   ভাইরাস। 
   কেমিকেল
   হঠাৎ ঠান্ডায় উন্মুক্ত হওয়া 
   অপারেশনের পরর্বতী সময় ইত্যাদি।
  
  কখন ডাক্তার দেখাবেন 
  
  ১। অস্বাভাবিক জ্বর, কাশি, শ্বাসকষ্ট, ঘাম, বুকে ব্যথা হওয়ার সাথে সাথে ডাক্তারের কাছে যেতে হবে।
  
  ২। এছাড়া
  
   যারা বৃদ্ধ এবং শিশু
   যারা ধূমপান করেন
   যারা ফুসফুসে কোন আঘাত পেয়েছেন
   যাদের কেমোথেরাপি (ক্যান্সারের চিকিৎসা) অথবা অন্য কোন ঔষধ খাওয়ার ফলে রোগ প্রতিরোধ ক্ষমতা কমে গেছে
  
  শনাক্তকরণ 
  
   শারীরিক পরীক্ষা-নিরীক্ষা
   বুকের এক্স-রে
   রক্ত এবং কফ/শ্লেষ্মা (Mucus) পরীক্ষা
  
  বাড়তি সতর্কতা 
  
   প্রচুর বিশ্রাম নিতে হবে
   প্রচুর পরিমাণ পানি পান করতে হবে
  
  চিকিৎসা 
  অ্যান্টিবায়োটিক, প্রচুর তরল খাবার,পর্যাপ্ত বিশ্রাম নিতে হবে।
  
  প্রতিরোধ 
  
   ভালোভাবে পরিষ্কার করে হাত ধুতে হবে
   নিজের প্রতি যত্ন নিতে হবে
   পর্যাপ্ত বিশ্রাম নিতে হবে
   সুষম খাদ্য গ্রহণ করতে হবে
   ধূমপান করা যাবে না।
   অন্যের সামনে হাঁচি/কাশি দেয়া থেকে বিরত থাকতে হবে। হাঁচি/কাশি দেয়ার সময় মুখ হাত দিয়ে ঢাকতে হবে বা রুমাল ব্যবহার করতে হবে।
   টিকা দিতে হবে। যেমন ইনফ্লুয়েঞ্জার জন্য ইনফ্লুয়েঞ্জা ভ্যাকসিন খুবই কার্যকর।
   ডায়াবেটিস,এইডস, পুষ্টিহীনতা ইত্যাদির চিকিৎসা করাতে হবে।
  
  তথ্যসূত্র 
  
  গ্রন্থতালিকা
  
  বহিঃসংযোগ 
   Merck Manual: Pneumonia
   Merck Manual of Geriatrics: Pneumonia in the elderly
   British Lung Foundation
   British Thoracic Society
   ICU Medicus Pneumonia Severity Score
   Pneumococcal vaccines Accelerated Development and Introduction Plan
   নিউমোনিয়া, জাতীয় ই-তথ্যকোষ
   
  
  বিষয়শ্রেণী:নিউমোনিয়া
title: নিউমোনিয়া